Falsk begynte sin karriere i underholdningsbransjen som medlem av Jonas Fjeld Rock n' Rolf Band, som var et gjøgler-band med kostymer og humoristiske tekster, men sluttet i bandet i 1976 da de andre medlemmene ønsket å bli seriøse musikere. Etter dette innledet han et mangeårig samarbeid med Tom Mathisen og Jahn Teigen under gruppenavnet Prima Vera, da med Jonas Fjeld Band som backingmusikere.